יום המסחר הראשון לשבוע זה ננעל בעליות שערים קלות. מדד ת"א 25 עלה ב-0.3%, ת"א 100 טיפס ב-0.2% ומדד הבנקים המשיך במומנטום החיובי, ולאחר שקפץ ב-2.2% בשלושת ימי המסחר האחרונים, הוסיף לערכו עוד 0.7%. מדד ת"א נדל"ן 15 ננעל ללא שינוי, מדד ביטוח עלה ב-0.9% ומדד יתר 50 טיפס ב-0.6%.
מניית טבע ריכזה את המחזור הגבוה בשוק ואיבדה 0.4%. לאומי קפצה ב-1.25% והובילה את העליות בסקטור הבנקאות. אנלייט אנרגיה זינקה ב-11.8% במחזור של 6.5 מיליון שקל (לעומת 245 אלף שקל בממוצע ברבעון האחרון) לאחר שהשלימה גיוס הון של 94 מיליון שקל בשלב המוסדי.
מניית אל על נפלה ב-4% לאחר שהקרבות בין טייסי החברה להנהלה התחדשו.
מניית מנקיינד התנודתית קפצה ב-5.2%, ומניות כיל, חברה לישראל, בזן ושיכון ובינוי רשמו עליות נאות. מנגד, פריגו איבדה 1.4%, מבני תעשיה נחלשה ב-1% במחזור גבוה, ומזור רובוטיקה איבדה 1.3%. מניית סלקט ביו, שזינקה ביום חמישי ב-26.6% לאחר שקיבלה אישור פטנט בארה"ב, התממשה היום, ואיבדה 12.3% מערכה.
בגזרת האג"ח, מדדי התל-בונד נחלשו בעד 0.18% בהובלת תל בונד 20. מדד תל בונד 40 איבד 0.08%. מדד אג"ח כללי ירד ב-0.21%, ואג"ח ממשלת ישראל ל-10 שנים ירד ב-0.38%.
בשעה 18:30 יפורסם מדד המחירים לצרכן לחודש דצמבר.
לקראת סגירת המסחר, מדדי המניות המובילים נסחרים בעליות שערים קלות. מדד ת"א 25 עולה בכ-0.25% , ת"א 100 עולה ב-0.1% ומדד הבנקים מטפס ב-0.5%.
מניית אל על מאבדת כ-3.3% מערכה, על התחדשות הקרבות בין הטייסים להנהלת החברה.
מבני תעשיה יורדת ב-1.5% במחזור מסחר חריג של 4.4 מיליון שקל, לעומת 630 אלף שקל בלבד בממוצע.
לאומי קופצת בכ-1% ומובילה את העליות בסקטור הבנקאות, ואילו פועלים משילה 0.1% מערכה.
פריגו ממשיכה לאבד גובה ויורדת ב-1.2%, לאחר שנחתכה בכ-8% ביומיים האחרונים. בזן כיל אורמת טכנו וחברה לישראל רושמות עליות נאות. מנגד, סלקום פרטנר אלוני חץ וריט 1 צבועות באדום.
המסחר בת"א ממשיך להתנהל בטריטוריה החיובית, כשמדדי ת"א 25 ות"א 100 עולים בכ-0.25% ו-0.15% בהתאמה. מדד הבנקים מטפס ב-0.4% בתמיכת מניית לאומי שעולה ב-0.7%.
פריגו מאבדת 1.3%, פרטנר יורדת ב-1.4% וסלקום נחלשת ב-2.1%.
העליות במניית אנלייט אנרגיה מתחזקות, ועומדות על כ-11% במחזור מסחר גבוה של 4.1 מיליון שקל. זאת, לאחר שהחברה דיווחה הבוקר על השלמת השלב המוסדי בגיוס הון באמצעות הנפקת מניות: בהנפקה נרשמו ביקושים של כ-290 מיליון שקל, פי 4 מסכום הגיוס המתוכנן. החברה גייסה לבסוף כ-93 מיליון שקל במחיר של 104 שקל למניה, כ-9% מעל מחיר המינימום שנקבע בהנפקה.
הטייסים בחברת אל על מתריעים משיבושים בטיסות החברה בשבוע הבא, ומניית החברה מגיבה בנפילה של יותר מ-2%. השיבועים עשויים להתרחש על רקע הוצאת מדריכי טיסה וסימולטורים לחופש, מהלך שלפי הטייסים "עלול לפגוע ברמה ובבטיחות הטיסה".
ועד טייסי אל על התריע כי החל מהשבוע הבא צפוי להתחיל מחסור בטייסים בעלי רישיון, וזאת בגלל החלטת החברה להוציא לחופשה כפויה כשליש ממדריכי הטיסה והסימולטורים.
מחיר מניית החברה נחתך ביותר מ-30% בשלושת החודשים האחרונים על רקע שיבושי הטיסות בחברה, בשל המשבר בין ההנלה לטייסים.
עליות השערים בבורסה בת"א מתחזקות. מדד ת"א 25 עולה כעת בכ-0.4%, ת"א 100 עולה ב-0.3% ומדד הבנקים מתחזק ב-0.4% גם כן.
מניית טבע נסחרת ללא שינוי למרות פער ארביטראז' שלילי קל, פועלים עולה ב-0.2% ולאומי מתחזקת ב-0.6%. גזית גלוב קופצת ב-1.7% ואילו אל על נחלשת ב-2%.
מניית סלקט ביו, שמפתחת טכנולוגיה לבידוד תאי גזע וזינקה ביותר מ-26% ביום חמישי, מתממשת ונחלשת ב-7%, בשל פערי ארביטראז'. החברה דיווחה ביום חמישי כי קיבלה אישור לרישום פטנט בארה"ב.
מניות נייס, דיסקונט, עזריאלי, טאואר, בזן ואלביט מערכות עולות כולן. פריגו ואלוני חץ נחלשות.
אנלייט אנרגיה מתחדשת דיוחה היום כי השלימה בהצלחה את שלב המוסדי בגיוס הון באמצעות הנפקת מניות. בהנפקה נרשמו ביקושים גבוהים של כ-290 מיליון שקל- פי 4 מסכום הגיוס המתוכנן. החברה גייסה כ-93 מיליון שקל במחיר של 104 שקל למניה, כ-9% מעל מחיר המינימום והוא יהווה את המחיר המזערי למניה במסגרת ההנפקה לציבור שתיערך ביום שני הקרוב.
על רקע זה, מזנקת מניית אנלייט אנרגיה בכ-7%, ומרכזת מחזור מסחר חריג מבחינתה של 1.8 מיליון שקל, לעומת 245 אלף שקל בלבד בממוצע ברבעון האחרון.
קבוצת הראל השקעות אישרה היום כי מנכ"ל הקבוצה רונן אגסי, המכהן גם כמשנה למנכ"ל וראש חטיבת כספים ומשאבים של החברה הבת הראל ביטוח בע"מ, הביע את רצונו לסיים את כהונתו בקבוצה.
אגסי ציין בהודעתו לדירקטוריון כי לאחר כעשר שנים מוצלחות ופוריות בתפקידים בכירים בקבוצת הראל, ובכלל זה מנהל הכספים של הקבוצה ומנהלה מזה למעלה משנתיים, הוא חש תחושת מיצוי, ומבקש לפנות לאתגרים ניהוליים חדשים.
לכתבה המלאה - לחץ כאן.
חברת מנועי בית שמש, מקבוצת פימי, דיווחה על החלטת מנכ"ל החברה, אבנר שחם, לסיים את תפקידו לאחר 25 שנים. דירקטוריון החברה החליט על מינוי של רם דרורי למנכ"ל החברה והוא ייכנס לתפקידו בחודש אפריל.
לקראת פרסום מדד המחירים לצרכן הערב, אביתר בן-דוד, כלכלן מאקרו במחלקת מחקר ואסטרטגיה של בית ההשקעות אקסלנס, מעריך כי המדד לחודש דצמבר יוותר ללא שינוי. בכך, שיעור האינפלציה לשנת 2016 יישאר מינוס 0.2%. "תחזית האינפלציה שלנו ל-12 החודשים הבאים עומדת על 0.8% ותחזית האינפלציה שלנו לשנת 2017 עומדת על 0.9%".
לדבריו, "מדד דצמבר יושפע מעלייה עונתית במחירי ההלבשה וההנעלה ומנגד, ירידה במחירי החינוך, התרבות והבידור. סעיף השכרת הדירות צפוי להערכתנו להציג עלייה מתונה יחסית של 0.1%, ועל כן לא צפוי להשפיע בצורה חדה מדי על השורה העליונה במדד".
עוד אומר בן-דוד כי "לגבי מחירי הדלק, למרות העלייה החדה במחירי הנפט בתחילת חודש דצמבר, המדד לא יושפע מכך, שכן מחירי הדלק בתחנות נגזרים ממחירי חבית הנפט בסוף נובמבר, שהיו נמוכים וגררו דווקא ירידה במחירי הדלקים עם פתיחת החודש (1.16%-)".
שבוע המסחר בבורסה בת"א נפתח בעליות שערים קלות, כשמדדי ת"א 25 ות"א 100 מתחזקים בכ-0.2% כל אחד, למרות פערי ארביטראז' שליליים במניות הדואליות. טבע נסחרת ללא שינוי בפתיחה, ואילו פריגו נחלשת בכ-0.6%. השתיים איבדו כ-9.5% בשבוע החולף. מדד הבנקים עולה ב-0.35%, מדד יתר 5- עולה ב-0.4%.
מיילן, שנפלה ב-7.2% ביום חמישי, עולה ב-0.6%, ומניית מנקיינד קופצת ב-7.4%.
לקראת פתיחת שבוע המסחר: הסנטימנט החיובי במניות הבנקים יימשך?
שבוע המסחר בבורסה בת"א צפוי להיפתח ביציבות עם נטיה לירידות שערים, בהשפעת המניות הדואליות. בשבוע החולף נפלו מניות טבע ופריגו בכ-9.5% כל אחת, וגררו את מדד ת"א 25 לירידה שבועית של 1.25%. שתי המניות צפויות להמשיך ולהחלש גם בפתיחת המסחר, כשהן חוזרות עם פערי ארביטראז' שליליים של 0.5% ו-0.8% בהתאמה. מיילן, שקרסה ביום חמישי בת"א ב-7.2%, חוזרת עם פער חיובי מינורי של 0.3%.
מניות הפארמה ספגו ירידות שערים חדות בשבוע החולף, לאחר שדונלד טראמפ, שייכנס לבית הלבן בסוף השבוע, תקף את חברות התרופות על התנהלותן בנושא העלאת מחירים, ועל כך ש"התחמקו מעונש".
מניות הבנקים ירכזו עניין וייסחרו על רקע תחילתה החיובית של עונת דו"חות לבנקים בארה"ב. ביום חמישי עלה מדד הבנקים בת"א ב-0.8%, כשכל מניות הבנקים (פרט לפועלים) עלו ביותר מ-1.2% כל אחת.
מניית גזית גלוב, שזינקה בשבוע שעבר ב-4.4$%, חוזרת עם פער חיובי של 1%. גילת צפויה לעלות ב-3.3% בפתיחה, וטאואר ב-0.8%. מנקיינד התנודתית צפויה לזנק בפתיחה ב-9.6%.
בורסות וול סטריט ננעלו בסוף השבוע במגמה מעורבת, לאחר ששניים מהבנק הגדולים בארה"ב, ג'י.פי מורגן צ'ייס ובנק אוף אמריקה, דיווחו על תוצאות כספיות שעלו על תחזיות האנליסטים, ועל רקע נתוני מקרו כלכליים מעורבים שפורסמו היום בכלכלה הגדולה בעולם. מדד דאו ג'ונס נסגר כמעט ללא שינוי בדרכו לירידה שבועית של 0.4%; מדד S&P 500 טיפס ב-0.2% אולם איבד 0.1% בסיכום שבועי; מדד נאסד"ק הוסיף 0.5% ונסגר בשיא נומינלי זו הפעם השישית בשבעה ימי המסחר האחרונים, בדרכו לעלייה שבועית של 1%. ביום שני לא יתקיים מסחר בוול סטריט לרגל יום מרטין לותר קינג.
עונת הדו"חות הרבעוניים בוול סטריט נפתחה עם פרסום התוצאות הכספיות של ענקי הבנקאות ג'י.פי מורגן צ'ייס, בנק אוף אמריקה וולס פרגו. מניית בנק אוף אמריקה עלתה ב-0.3%% לאחר שהבנק דיווח על רווח רבעוני גבוה במעט מתחזיות האנליסטים. מוקדם יותר זינקה מניית הבנק למחיר של 23.41 דולר - הגבוה ביותר מאז נובמבר 2008. מניית ג'י.פי מורגן צ'ייס טיפסה ב-0.5% לאחר שהבנק הגדול ביותר בארה"ב במונחי נכסים דיווח על גידול חד מהצפוי של 24% ברווח הרבעוני. מניית ולס פרגו עלתה ב-1.4%% למרות שהבנק השלישי בגודלו בארה"ב דיווח על ירידה ברווח הרבעוני.